Diari Oficial de la Generalitat Valenciana


Sumari del DOGV 2227, del 15-03-1994 (1994/830879)

ACORD de 7 de març de 1994, del Govern Valencià, pel qual es declara la urgent ocupació dels bens i drets subjectes a expedient d'expropiació forçosa de l'Ajuntament de Mislata.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   2227

Data del DOGV
:   15-03-1994

Secció del DOGV
:   ALTRES DISPOSICIONS

Número del document
:   1994/830879


Data del document
:   07-03-1994

Organisme emissor
:   Conselleria d'Administració Pública

Tipus de document
:   Acord

ACORD de 7 de març de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Mislata. [94/1654]  
El Govern Valencià, en la reunió del dia 7 de març de 1994, adoptà l'acord següent:  
L'Ajuntament de Mislata, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització del carrer Palleter.  
Sotmès l'expedient a informació pública, els afectats han presentat al·legacions que han estat estimades, en part, pel ple de la corporació en la sessió del dia 27 de maig de 1993.   
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a l'expedient d'expropiació forçosa, instruït per l'Ajuntament de Mislata, per a l'execució del projecte d'urbanització del carrer Palleter.  
Llista de béns afectats  
Immoble situat al carrer Aparisi i Guijarro número 12, de Mislata. Té una superfície de 198 metres quadrats, dels quals 116,3 metres quadrats estan destinats a vial i la resta és edificable.  
Objecte de l'expropiació: 116,3 metres quadrats de sòl que formen part de la finca següent:  
Un edifici amb un pati a la part posterior, situat a l'horta de la ciutat de Mislata, Vara del carrer de Quart, partida de Sant Miquel de Soternes o Creu de Mislata, carrer Aparisi i Guijarro, sense número de policia segons el títol, en l'actualitat número 3 (actualment número 12). Aquest edifici té 120 metres quadrats i consta de planta baixa dividida en dues parts, de les quals una és habitatge i l'altra magatzem, i dos pisos alts amb dos habitatges enfrontats en cadascun; aquest pati posterior té 49 metres, 31 decímetres i 70 centímetres quadrats, i forma tot una sola finca, la cabuda total de la qual és de 169 metres, 31 decímetres i 70 centímetres quadrats. Confronta: al nord, amb l'esmentat carrer Aparisi i Guijarro; per la dreta entrant, amb la casa del senyor Miguel Puerta; per l'esquerra, amb el solar que va ser de la senyora Emilia Doménech Pérez, avui del senyor Bernabé Martí Domínguez, i amb la sèquia de Mislata; i per la part de darrere, amb l'esmentada sèquia de Mislata.  
La senyora Angeles Antolí Doménech, propietària de la planta baixa de l'esquerra entrant, porta número 2; del pis alt segon de la dreta entrant, porta número 5; de la planta baixa de la dreta entrant, porta número 1; i del pis alt primer de l'esquerra entrant, porta número 4; tots de la finca anteriorment descrita. Domicili: c/ Aparisi i Guijarro núm. 12, de Mislata.  
El senyor Antonio Antolí Doménech, propietari del pis primer de la dreta entrant, porta número 3, i del pis segon de l'esquerra entrant, porta 6, ambdós de la finca anteriorment descrita. Domicili: c/ Aparisi i Guijarro núm. 12, de Mislata.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament de Mislata, al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 7 de març de 1994  
El conseller secretari del Govern Valencià,  
LUIS BERENGUER FUSTER